b'\n_START_ARTICLE_\nChris Benoit\n_START_SECTION_\nDeces\n_START_PARAGRAPH_\nLocotenentul Tommy Pope de la departamentul poli\xc8\x9biei din Fayette Couny, Georgia a declarat la ABC News c\xc4\x83 un echipaj de poli\xc8\x9bie a fost trimis la re\xc8\x99edin\xc8\x9ba sportivului, dup\xc4\x83 ce acesta nu s-a prezentat la c\xc3\xa2teva \xc3\xaent\xc3\xa2lniri programate pe durata weekendului. Pope a declarat de asemenea c\xc4\x83 autorit\xc4\x83\xc8\x9bile nu caut\xc4\x83 \xc3\xaen prezent al\xc8\x9bi suspec\xc8\x9bi din afara casei \xc8\x99i c\xc4\x83 obiectele cu care au fost \xc3\xaenf\xc4\x83ptuite crimele au fost g\xc4\x83site la locul incidentului._NEWLINE_\xc3\x8en aceea\xc8\x99i zi, procurorul Bo Turner de la departamentul poli\xc8\x9biei din Fayette Couny, Georgia a declarat televiziunii WAGA-TV c\xc4\x83 situa\xc8\x9bia este tratat\xc4\x83 ca un caz de dubl\xc4\x83 omucidere, urmate de o sinucidere. Televiziunea a precizat c\xc4\x83 oficialit\xc4\x83\xc8\x9bile sunt de p\xc4\x83rere c\xc4\x83 Benoit \xc8\x99i-a omor\xc3\xa2t so\xc8\x9bia \xc8\x99i copilul \xc3\xaen weekend \xc8\x99i s-a sinucis \xc3\xaen cursul zilei de luni._NEWLINE_\xc3\x8en cadrul unei conferin\xc8\x9be de pres\xc4\x83 desf\xc4\x83\xc8\x99urat\xc4\x83 pe data de 26 iunie, procurorul districtual Scott Ballard a confirmat faptul c\xc4\x83 Chris Benoit \xc8\x99i-a ucis so\xc8\x9bia \xc8\x99i fiul. Corpul so\xc8\x9biei sale a fost g\xc4\x83sit \xc3\xaentr-una din camerele re\xc8\x99edin\xc8\x9bei, legat la m\xc3\xa2ini \xc8\x99i la picioare. At\xc3\xa2t moartea so\xc8\x9biei c\xc3\xa2t \xc8\x99i a fiului s-a produs prin asfixiere. Oficialit\xc4\x83\xc8\x9bile sunt de p\xc4\x83rere c\xc4\x83 so\xc8\x9bia \xc8\x99i-a pierdut via\xc8\x9ba pe parcursul zilei de vineri, fiul s\xc4\x83u a murit s\xc3\xa2mb\xc4\x83t\xc4\x83 iar Benoit s-a sinucis ulterior, s\xc3\xa2mb\xc4\x83t\xc4\x83 seara sau duminic\xc4\x83 diminea\xc8\x9ba. Corpul lui Benoit a fost g\xc4\x83sit la subsolul locuin\xc8\x9bei, \xc3\xaen camera de antrenamente. Sportivul a fost g\xc4\x83sit sp\xc3\xa2nzurat cu un cablu de la unul din aparatele de exerci\xc8\x9bii musculare. Oficialii au declarat c\xc4\x83 l\xc3\xa2ng\xc4\x83 corpul ambelor victime (so\xc8\x9bia Nancy \xc8\x99i copilul Daniel) au fost g\xc4\x83site c\xc3\xa2te o Biblie.Al 2-lea suspect ar putea fi Kevin Sullivan ,care a fost so\xc8\x9bul lui Nancy(so\xc8\x9bia lui Chris Benoit)care divor\xc8\x9base de el pentru c\xc4\x83 era satanist.'